ΓΡΑΠΤΗ ΕΡΩΤΗΣΗ E-2657/00

υποβολή: Mark Watts (PSE) προς την Επιτροπή

(1 Σεπτεμβρίου 2000)

Θέμα: Απόσταση διανυόμενη κατά την πέδηση των οχημάτων

Είναι σε γνώση της Επιτροπής ότι τα αερόφρενα των φορτηγών χαρακτηρίζονται από ένα κενό λειτουργίας που ανέρχεται έως 0,3 δευτερόλεπτα μεταξύ της χρονικής στιγμής κατά την οποία πιέζεται το πεντάλ και της στιγμής κατά την οποία αρχίζει η λειτουργία του φρένου, και ότι αυτό ισοδυναμεί, σε περίπτωση ταχύτητας μόλις 30 μιλίων την ώρα, με απόσταση ίση με το μήκος ενός αυτοκινήτου πριν αρχίσουν τα φρένα να λειτουργούν;

Είναι, επίσης, η Επιτροπή ενήμερη για το γεγονός ότι εάν ένα ιδιωτικό αυτοκίνητο και ένα φορτωμένο φορτηγό τρέχουν με ταχύτητα ίση με το όριο (56 μίλια την ώρα) και φρενάρουν την ίδια στιγμή, όταν το ιδιωτικό αυτοκίνητο ακινητοποιηθεί το φορτηγό θα κινείται ακόμα με ταχύτητα 30 μιλίων την ώρα;

Γνωρίζει ακόμα η Επιτροπή ότι τα ισχύοντα κριτήρια τα οποία καθορίζουν την αποτελεσματικότητα των φρένων βασίζονται στο επίπεδο καθυστέρησης το οποίο τα χαρακτηρίζει παρά στις διανυόμενες αποστάσεις; Εφόσον αυτό ισχύει, συμφωνεί η Επιτροπή ότι για να μειωθεί το σημερινό απαράδεκτοψηλό επίπεδο συγκρούσεων πρόσπτωσης επί του προπορευομένου, με νεκρούς και τραυματίες, που αφορά ζεύγος φορτηγών ή φορτηγό και άλλο μικρότερο αυτοκίνητο, πρέπει να αυξηθούν οι αποστάσεις μεταξύ των οχημάτων;

Απάντηση του κ. Liikanen εξ ονόματος της Επιτροπής

(28 Σεπτεμβρίου 2000)

Είναι αλήθεια ότι η διανυόμενη απόσταση πεδήσεως και η αποτελεσματικότητα των διατάξεων πεδήσεως διαφέρει μεταξύ επιβατηγών οχημάτων και φορτηγών. Για το λόγο αυτό είναι διαφορετικές και οι δοκιμές και οι οριακές τιμές που επιβάλλονται σε αυτά τα είδη οχημάτων. Η οδηγία του Συμβουλίου 71/320/ΕΟΚ της 26ης Ιουλίου 1971 περί της προσεγγίσεως των νομοθετικών διατάξεων των κρατών μελών όσον αφορά τις διατάξεις πεδήσεως ορισμένων κατηγοριών οχημάτων με κινητήρα και των ρυμουκλουμένων τους(1) όπως τροποποιήθηκε τελευταία από την οδηγία του Συμβουλίου 98/12/ΕΚ της 27ης Ιανουαρίου 1998(2), ορίζει στο παράρτημα III, σημείο 2.3 ότι στην περίπτωση που οι χρόνοι αποκρίσεως αντιστοιχούν σε χρόνους χειρισμού 0,2 δευτερολέπτων, ο χρόνος μεταξύ της αρχής του χειρισμού του ποδοπλήκτρου οργάνου χειρισμού και της στιγμής κατά την οποία η πίεση εντός του κυλίνδρου πέδης ανέρχεται στα 75 % της ασυμπτωτικής τιμής της δεν πρέπει ναπερβαίνει τα 0,6 δευτερόλεπτα. Είναι αλήθεια ότι τα κλασσικά αερόφρενα των φορτηγών έχουν σχετικά μεγάλους χρόνους απόκρισης, αλλά πρέπει να εκπληρούν αυτήν την προϋπόθεση. Εδώ και λίγα χρόνια στα περισσότερα νέα οχήματα η κατάσταση βελτιώθηκε θεαματικά, χάρη στην εισαγωγή συστήματος ηλεκτρικής ενεργοποίησης των φρένων, που καθιστούν το χρόνο απόκρισης των φρένων σχεδόν μηδενικό.

Η διανυόμενη απόσταση πέδησης και η επιβράδυνση ρυθμίζονται στο παράρτημα II της προαναφερόμενης οδηγίας, καθώς και άλλες πτυχές ασφαλείας των φρένων, όπως για παράδειγμα η συμπεριφορά σε κατωφέρεια και η αποτελεσματικότητα σε περίπτωσηπερθέρμανσης. Η ομάδα εργασίας 29 της οικονομικής επιτροπής για την Ευρώπη, των Ηνωμένων Εθνών, που ασχολείται με θέματα κατασκευής αυτοκινήτων, ρυθμίζει επίσης την επιβράδυνση και τη διανυόμενη απόσταση πεδήσεως. Τα οχήματα πρέπει να έχουν σταθερή και προβλέψιμη συμπεριφορά κατά την πέδησή τους. Τυχόν απαίτηση ρύθμισης μόνο της διανυόμενης απόστασης πέδησης θα μπορούσε να αυξήσει τον κίνδυνο επιτόπιας περιστροφής των οχημάτων.

(1) ΕΕ L 202 της 6.9.1971.

(2) ΕΕ L 81 της 18.3.1998.